Хайме Хил де Биедма
Благочестиви желания при започването на годината

Превод от испански: Рада Панчовска, —

chitanka.info

Прехвърлил вече на живота билото,

точно от другата страна, аз съзерцавам

пейзажа, нелишен от красота

в облените от слънце дни, но зиме негостоприемен.

Тук би било прекрасно да се вдигне къщата,

която в други климати не ми бе нужна,

и да се уча да съм целомъдрен и да бъда сам.

Порядък на живеене, това е мъдростта.

Какво разтърсване,

пречистващо, би минало през мене,

докато се отнасям към света

по друг, по-добър начин, по-малко напрегнат,

и размислям в спокойните часове на нощта,

когато времето приканва към достойните изследвания,

суровото излагане на идеологиите —

или предупреждението на съзвездията

на синия небосвод…

Макар удоволствието от абстрактното мислене

да е същото като всички удоволствия:

царство на младост.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.